open-index/open-wikipedia-markdown huggingface dataset:
Olve Eikemo

thumb|Abbath
**Olve Eikemo** (* 27. jún 1973  Bergen, Nórsko), viac známy pod svojím umeleckým menom **Abbath Doom Occulta**, je nórsky skladateľ, gitarista, basgitarista, klávesák, bubeník a jeden zo zakladateľov black-metalovej skupiny Immortal. Pred založením Immortal hral v kapele Old Funeral ako basgitarista spolu s Demonazom, ktorý s ním neskôr založil Immortal. 

Hoci je Abbath najviac známy ako gitarista, je tiež veľmi dobrý bubeník, ktorý používa štýl zvaný „blast beat“ a „dvojkopák“ (na albumoch *[[Pure Holocaust]]* a *[[Battles In The North]]*).

## Začiatky
Vyrastal v Lysefjordene. Bol veľkým obdivovateľom kapely Kiss. Svoju hudobnú kariéru začal v skupine Old Funeral, kde bol aj jeho budúci spoločník Demonaz a takisto aj Varg Vikernes z kapely Burzum.

## Immortal
História Immortal sa začala v roku 1989, kedy ešte skupina niesla názov Amputation. Počas celej histórie tejto kapely sa Olve objavoval za rôznymi nástrojmi kvôli nejednotnej zostave. Bol gitarista, spevák, basgitarista, bubeník, klávesák, ale aj textár. V štúdiu slúžil hlavne ako spevák, gitarista a bubeník, zatiaľ čo Demonaz hral sólovú gitaru. Problémy však pokračovali aj po tom, čo prišiel na miesto bubeníka Horgh. Po vydaní albumu Blizzard Beasts bol Demonazovi diagnostikovaný akútny zápal šľachy, no zostal v kapele ako hlavný textár a manažér skupiny. Na albume *[[At The Heart Of Winter]]* hrá Abbath už len na gitare a basgitare.

## Nástroje
### Gitary
V minulosti Abbath používal gitary GHL Jackson Randy Rhoads, ktoré si upravil o nové snímače a vlastnú potlač. Aktuálne používa ESP LTD DV8-R Dave Mustaine Model.

### Zosilovače
Používa Engl Powerball zosilňovače, Peavey Bandit a tiež Mesa/Boogie. Momentálne uvažuje nad zmluvou s ESP.

### Basy a bicie
Abbath používa bicie značky *Pearl* a basy *B. C. Rich Ironbird*.

## "I"
V roku 2006 Abbath založil novú skupinu pomenovanú **I**. Je v nej frontmanom a gitaristom. V tom istom roku vydala skupina album s názvom *[[Between Two Worlds]]*.

## Externé odkazy
* Oficiálna stránka Immortal
* Oficiálna stránka "I" 
* Neoficiálna biografická stránka

Kategória:Nórski heavymetaloví speváci
Kategória:Nórski heavymetaloví klávesisti
Kategória:Nórski heavymetaloví bubeníci
Kategória:Nórski heavymetaloví gitaristi
Kategória:Nórski heavymetaloví basgitaristi
Kategória:Osobnosti z Bergenu
Akihito

**Akihito** alebo posmrtným menom **Heisei** ( * 23. december 1933, Kókjo, Tokio, Japonsko) je bývalý 125. japonský cisár. Narodil sa v roku 1933, ale na trón zasadol až v 1990, po smrti svojho otca Hirohita 7. januára 1989. Cisár Akihito je prvým japonským cisárom (1989-2019), ktorý nie je považovaný za božského. Jeho otec sa totiž v deklarácii z roku 1946 ohradil proti božskosti cisára, no napriek tomu trval na rodovej línii od Amaterasu Ómikami. 10. apríla 1959 sa Akihito oženil s Mičiko Šódaovou, narodenou 24. októbra 1934. Manželia majú 3 deti:
* Cisár Naruhito (* 23. február 1960, známy aj pod menom princ Hiro)
* Princ Akišino (* 30. november 1965, známy aj pod menom princ Aja)
* Sajako Kuroda (* 18. apríl 1969, do svadby v roku 2005 princezná Nori)
   
Cisár po 2. svetovej vojne stratil mnohé privilégiá a má obmedzenú moc. Dnes je predovšetkým symbolom národného zjednotenia a zachovaním tradície.

Akihito abdikoval k 1. máju 2019.

## Zdroje


## Iné projekty

Kategória:Japonskí cisári
Kategória:Osobnosti na brazílskych poštových známkach
Kategória:Osobnosti z Tokia
Kategória:Panovníci, ktorí abdikovali
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Radu Manuela Amadora Guerrera
Kategória:Nositelia Záslužného radu Maďarskej republiky
Kategória:Rytieri Rádu slona
Alice

**Alice** môže byť:
* mesto v Texase v Spojených štátoch, pozri Alice (Texas)

**ALICE** môže byť:
* raketové palivo, pozri ALICE (raketové palivo)
* detektor veľkého hadrónového urýchľovača, pozri ALICE (detektor)
Ministerstvo lesného a vodného hospodárstva Slovenskej republiky

**Ministerstvo lesného a vodného hospodárstva Slovenskej republiky** bolo v rokoch 1969 až 1992 ústredným orgánom štátnej správy pre:
# lesné a vodné hospodárstvo s výnimkou pôsobností ktoré zastrešovala Slovenská komisia pre životné prostredie, 
# drevársky a nábytkársky priemysel, priemysel celulózy a papiera a poľovníctvo.

Ministerstvo lesného a vodného hospodárstva bolo zriadené k 1. januáru 1969 pod názvom **Ministerstvo lesného a vodného hospodárstva SSR**. V marci 1990 sa z názvu vypustil prívlastok *socialistickej*. Zákonom 453/1992 Z.z. bolo zrušené. Jeho pôsobnosť vo veciach drevárskeho a nábytkárskeho priemyslu,  priemyslu celulózy a papiera prešla na Ministerstvo hospodárstva Slovenskej republiky. Pôsobnosť vo veciach lesného hospodárstva, vodného hospodárstva
a poľovníctva prešla na Ministerstvo pôdohospodárstva Slovenskej republiky.

## Ministri

## Referencie


Kategória:Zrušené ministerstvá Slovenskej republiky
Kategória:Lesníctvo na Slovensku
1. slovenská národná hokejová liga 1968/1969

**1. slovenská národná hokejová liga 1968/1969** bola šiestou sezónou samostatnej nižšej slovenskej hokejovej súťaže. Hrala sa ako C-skupina celoštátnej druhej ligy. Víťazom sa stala Iskra Smrečina Banská Bystrica, ktorá skončila na konečnom 1. mieste v základnej časti, v kvalifikácii si ale postup do najvyššej súťaže nevybojovala. Vypadlo družstvo AC Nitra, ktoré v nasledujúcej sezóne nahradilo družstvo Dukla Trnava.

## Konečné poradie

## O postup do celoštátnej ligy

## Káder IS Banská Bystrica
* **Brankári:** Chmelík, Daubner, Šeroník 
* **Hráči v poli:** Šajban, Štrbík, Jakeš, Rybárik, Jiří Pospíšil, Gabara, Dillík - obrancovia, Tatíček, Pavlis, Juraj Pivka, Hegyi, J. Žalmánek, Nebyla, Valerián, Riečan, Šimčík st., Igor Majeský st., I. Novák, M. Miklošovič, E. Kassa - útočníci.
* **Tréneri:** František Javůrek, Igor Országh, Ladislav Kurpas (v priebehu sezóny zahynul)

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz
* Ľadový hokej v Banskej Bystrici, PhDr. Ján Lehocký a prof. PhDr. Jar. Starší, CSc., B. Bystrica 2005

Kategória:Sezóny slovenskej hokejovej ligy
Kategória:Ľadový hokej v 1968
Kategória:Ľadový hokej v 1969
Ubi pus, ibi evacua

**Ubi pus, ibi evacua** je latinský aforizmus, často citovaný v medicínskej literatúre. Znamená približne: "Kde je hnis, odtiaľ ho treba dostať von." Odkazuje na to, čo by mali robiť lekári (chirurgovia) s ložiskom hnisu v tele - vytvoriť otvor a dostať ho von.

## Referencie


Kategória:Latinské výrazy
1. slovenská národná hokejová liga 1967/1968

**1. slovenská národná hokejová liga 1967/1968** bola piatou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stala Dukla Trenčín, ktorá skončila na konečnom 1. mieste v základnej časti, v kvalifikácii si ale postup do najvyššej súťaže nevybojovala. Vypadlo družstvo Dukla Nitra, ktoré v nasledujúcej sezóne nahradilo družstvo AC Nitra.

## Konečné poradie

## O postup do celoštátnej ligy

## Káder Dukly Trenčín
* **Brankári:** B.Pavlík, Sasko, Štěpán
* **Hráči v poli:** Hammer, Kalina, Kontšek, Škrobánek, Tonkovič, J.Pavlík, Vovk, Milistenfer, Hegyi, Kincl, Kostka, Kováčik, Kroták, Mistecký, Muzikant, Pivka, Vícha, Všianský, Vůjtek, Žalmánek, Bršlica
* **Tréneri:** L.Čiháček, Z.Chaloupka

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1967
Kategória:Ľadový hokej v 1968
Academy Award za najlepšiu réžiu

**[[Academy Award|Cena Akadémie za zásluhy]] za najlepšiu réžiu** (*Academy Award for Achievement in Directing*) je jednou z cien, ktorú každoročne udeľuje americká Akadémia filmových umení a vied za najlepšie filmové počiny roka.

## História
Najlepší režiséri sú oceňovaní akadémiou už od samého začiatku udeľovania výročných cien. V prvom ročníku bola réžia hodnotená ešte v dvoch kategóriách – komediálny a dramatický film. Laureátom v kategórii dramatickej réžie sa stal Frank Borzage za film *[[V siedmom nebi (film z roku 1927)|V siedmom nebi]]* (*Seventh Heaven*, 1927). V kategórii komediálny film si zlatú sošku za réžiu odniesol režisér Lewis Milestone za film *[[Two Arabian Knights]]* (1928). Od druhého ročníka boli tieto dve kategórie spojené v jednu. V dlhoročnej histórii Oscarov udelila Akadémia v tejto kategórii celkom 83 cien, a to 63 rôznym režisérom. Zatiaľ posledným držiteľom zlatej sošky v tejto kategórii sa stala prvá ocenená režisérka Kathryn Bigelowová za réžiu filmu *[[Smrť čaká všade]]* (*The Hurt Locker*, 2010).

## Rekordy a kuriozity
* Jediným režisérom, ktorý získal štyri Oscary za réžiu, sa stal John Ford (v rokoch 1935, 1940, 1941 a 1952), z toho však iba raz za víťazný film roka. Tromi Oscarmi za réžiu ocenila akadémia Franka Capra (1934, 1936 a 1938) a Williama Wylera (1942, 1946 a 1959). Pätnástim režisérom sa podarilo zvíťaziť v tejto kategórii dvakrát.
* Rekordérmi v počte nominácií na Oscara za réžiu je William Wyler (na svojom konte ich má dvanásť). Robert Altman, Clarence Brown, Alfred Hitchcock a King Vidor sú držiteľmi rekordu v počte nominácií bez víťazstva, každý ich má päť.
* Iba dvaja režiséri dokázali zvíťaziť v tejto kategórii v dvoch po sebe idúcich rokoch: John Ford (1940 a 1941) a Joseph L. Mankiewitz (1949 a 1950).
* Dvakrát v histórii získala Oscara za réžiu dvojica, a to v roku 1961 Robert Wise a Jerome Robbins za réžiu muzikálu *[[West Side Story (film)|West Side Story]]* a v roku 2007 súrodenecká dvojica Joel a Ethan Coenovci za réžiu filmu *[[Táto krajina nie je pre starých]]* (*No Country for Old Men*, 2007).
* Kathryn Bigelowová je prvá a jediná žena, ktorá získala Oscara za najlepšiu réžiu za film *[[Smrť čaká všade]]* za rok 2009 a jej najväčším protivníkom bol jej bývalý manžel James Cameron s filmom *[[Avatar (film z roku 2009)|Avatar]]*

## Víťazi a nominovaní
### [[20. roky 20. storočia|Dvadsiate roky]]
Iba v prvom ročníku bola cena za najlepšiu réžiu udeľovaná v dvoch kategóriách: dráma a komédia

### [[30. roky 20. storočia|Tridsiate roky]]

### [[40. roky 20. storočia|Štyridsiate roky]]

### [[50. roky 20. storočia|Päťdesiate roky]]

### [[60. roky 20. storočia|Šesťdesiate roky]]

### [[70. roky 20. storočia|Sedemdesiate roky]]

### [[80. roky 20. storočia|Osemdesiate roky]]

### [[90. roky 20. storočia|Deväťdesiate roky]]

### [[0. roky 21. storočia|Nulté roky]]

### [[10. roky 21. storočia]]

## Referencie

* Databáza ocenení Academy Awards
* Česko-Slovenská filmová databáza: zdroj slovenských prekladov filmov

## Externé odkazy
* Oficiálna stránka Akadémie 
* Oficiálna stánka ceremónie 
* Databáza ocenení Academy Award  

Kategória:Oscar
Stade Louis II

**Stade Louis II** je futbalový štadión vo Fontvieille v Monaku. Hráva tu domáce zápasy účastník Ligue 1 AS Monaco FC. Uskutočnil sa tu v roku 1986 finále UEFA Super pohára.

## História
Prvý Stade Louis II bol postavený v roku 1939 ako domovský stánok AS Monaca. Nový štadión bol postavený v osemdesiatych rokoch 20. storočia blízko starého štadióna, ďalej od mora. Bol otvorený 11. mája 1985. Dnes má kapacitu až 18 500 čo je na 32 000 obyvateľstvo Monaka príliš veľa. Zmestí sa tu 60% obyvateľov. Pod celým ihriskom sa nachádza veľké podzemné parkovisko.  

Štadión je pomenovaný po Ľudovít II., kvôli tomu, že panoval pri stavaní originálu.

## Explózia a poškodenie štadióna
31. mája 2004 výbuch poškodil Stade Louis II a susednú budovu La Ruche  Fontvieille. Nikto nebol zranený a príčina výbuchu je nejasná. Výbuch spôsobil len okrajové škody. 1. júna vláda Monaka že prevezme zodpovednosť za opravy štadióna. Po tejto explózii sa sprístnili bezpečnostné opatrenia v Monaku.

## IUM
V tomto štadióne sa nachádzajú kancelárske priestory kde sídli firma na obchodné vzdelanie International University Monako (IUM).

## Pozri aj
* AS Monaco FC
* Stade Louis II (1939)

## Externé odkazy
* o explózii 
* webstránka IUM

Kategória:AS Monaco FC
Kategória:Architektúra z 1985
Kategória:Futbalové štadióny v Monaku
Stade Louis II (1939)

**Stade Louis II** bol viacúčelový štadión v Fontvieille v Monaku. Tento štadión spočiatku používal AS Monako FC ako domáci. Ale v roku 1985 bol nahradený Stade Louis II. Kapacita štadiónu bola 12 000 divákov.

## Pozri aj
* AS Monaco FC
* Stade Louis II

## Externé odkazy
* História štadiónu 

Kategória:Futbalové štadióny vo Francúzsku
Kategória:Stavby v Monaku
Kategória:Architektúra z 1939
Zemský tieň

**Tieň Zeme** je tieň, ktorý vrhá do priestoru planéta Zem pri svojom osvetlení Slnkom. Rozlišujeme polotieň (penumbru) a úplný tieň (umbru) Zeme. Hranice medzi polotieňom a úplným tieňom tak ako aj hranice okrajov polotieňa nie sú ostré, pretože Zem má atmosféru, ktorá rozptyľuje slnečné svetlo. Množstvo rozptýleného slnečného svetla v zemskom tieni je tým menšie, čím sa pozorovateľ nachádza bližšie k povrchu Zeme a bližšie k osi tieňa.

Úplný tieň má tvar zbiehajúceho sa kužeľa, ktorého základňa je vymedzená neosvetlenou (nočnou) pologuľou Zeme. Špička tieňa sa nachádza približne milión kilometrov za obežnou dráhou Mesiaca. Polotieň Zeme má tvar zrezaného rozširujúceho sa kužeľa siahajúceho teoreticky donekonečna za obežnú dráhu Zeme, ale so vzrastajúcou vzdialenosťou sa stáva čoraz menej tmavým.

Zemský tieň je príčina, prečo s výnimkou obdobia okolo letného slnovratu nemôžeme pozorovať na oblohe družice okolo polnoci. Vtedy totiž zostávajú ukryté v zemskom tieni a nepozorovateľné. Do zemského tieňa môže vstúpiť tiež Mesiac - vtedy nastáva zatmenie Mesiaca. V strednej vzdialenosti Mesiaca od Zeme má zemský tieň šírku ešte 9 170 km, čo sú necelé tri polomery Mesiaca.

Kategória:Zem
Kategória:Zatmenia
Ipeľské mosty

**Ipeľské mosty** boli mosty postavené ponad rieku Ipeľ a v minulosti ich existovalo niekoľko tuctov. Boli to cestné, železničné a pešie mosty. Veľká časť z nich bola zničená počas 2. svetovej vojny. Cestný most medzi Chľabou a obcou Ipolydamásd zničili ľadové kryhy v roku 2000.

V súčasnosti medzi najznámejšie patria cestné mosty na prechode Šahy - Parassapuszta na medzinárodnom ťahu E77, Slovenské Ďarmoty - Balassagyarmat, kamenný most z obdobia tureckej nadvlády v Poltári alebo železničný most Chľaba - Szob (súčasť paneurópskeho železničného koridoru č. IV). Ponad Ipeľ prechádza aj cesta I/16 pri Pincinej na medzinárodnom ťahu E58 či železničná trať Zvolen - Košice.

O obnove zničených mostov sa začalo uvažovať po roku 1989, ale prvé konkrétne kroky vypracovania projektov a získania povolení sa realizovali až po roku 2000. Obnova Ipeľských mostov prispeje k zlepšeniu ekonomickej situácie tohto regiónu a odstráni často až 20 – 40 km obchádzky na slovensko - maďarskej hranici. Súčasne sa plánuje oprava cesty medzi obcami Vyškovce nad Ipľom a Tésa. V roku 2005 podpísali ministri dopravy oboch krajín memorandum a v novembri 2007 bola podpísaná medzištátna dohoda o obnove mostov medzi obcou Kováčovce (časť Peťov) a Szécsény, resp. medzi obcami Trenč (časť Rároš) a Nógrádszakál (časť Ráróspuszta). Tieto projekty získali na jar v roku 2009 grant z fondov EÚ. V marci 2010 boli vyhodnotené verejné súťaže. Most pri Rároši bol otvorený  12.12.2011, a most pri Peťove odvozdali  24.2.2012. Vláda SR dňa 22.02.2012 schválila výstavbu mostov medzi obcami Pastovce a Vámosmikola, resp. Chľaba a Ipolydamásd, ktorý bol odovzdaný do užívania v júly 2023. Vypracované sú aj projekty pre spojenia :
* Bušince – Nógrádszakál
* Kováčovce – Hugyag
* Vrbovka – Őrhalom (odovzdaný 1.12.2023)
* Koláre – Újkóvár
* Ipeľské Predmostie - Drégelypalánk (odovzdaný 12.1.2024)

Po vstupe do Európskej únie a Schengenského priestoru bolo postavených niekoľko peších lávok prevažne na miestach plánovaných mostov.

## Externé odkazy
* História dnešných a bývalých ipeľských mostov    
* Článok o podpise medzištátnej dohody
* Zoznam víťazných projektov v rámci cezhraničnej spolupráce
* Lokalizácia prepojení cez Ipeľ
* Paneurópsky koridor č. IV.
* Návrh na uzavretie Dohody o výstavbe mosta medzi obcami Chľaba a Ipolydamásd
* Návrh na uzavretie Dohody o výstavbe mosta medzi obcami Pastovce a Vámosmikola

Kategória:Cestné mosty na Slovensku
Kategória:Stavby v okrese Veľký Krtíš
Kategória:Železničné mosty na Slovensku
Európska cesta 58

**Európska cesta 58** (*E58*) je európska cesta, ktorá začína vo Viedni a končí v Rostove nad Donom. Na Slovensku tvorí južnú cestu *Bratislava – Nitra – Zvolen – Lučenec – Rožňava – Košice – Michalovce – Vyšné Nemecké*. Je dlhá približne 2200 km.

## Priebeh
Európska cesta 58 prechádza cez tieto štáty:
* : začína v hlavnom meste Viedeň odkiaľ po diaľniciach A4 a A6 pokračuje na Slovensko
* : po diaľnici D4 prejde cesta cez Bratislavu a po diaľnici D1 pokračuje do Trnavy, odtiaľ po rýchlostnej ceste R1 pokračuje do Zvolena. Zo Zvolena pokračuje po ceste I/16 cez mestá Lučenec, Rimavská Sobota, Rožňava a Moldava nad Bodvou do Košíc. V Košiciach prejde na cestu I/19 a o pár kilometrov sa napojí na diaľnicu D1 z ktorej o pár kilometrov zíde a znova sa napojí na cestu I/19, prejde cez Michalovce a Sobrance a pokračuje na Ukrajinu.
* : po cestách M-08, M-06, M-24, M-23 a M-26 cez mestá Užhorod, Mukačevo a Berehovo prebrázdi Zakarpatskú oblasť a vojde do Rumunska
* : po ceste DN1C prejde cez mesto Baia Mare do mesta Dej, kde sa napojí na cestu DN17 a cez Beclean, Bistrițu a Vatra Dornei prejde Karpatským oblúkom do mesta Suceava, napojí sa na cestu DN29 a prejde do mesta Botoşani. V Botoşani prejde na cestu DN28E a pokračuje na juh do mesta Târgu Frumos, kde odbočí smerom na východ do Jasy a po ceste DN24 vojde do Moldavska.
* : po ceste R16 prejde nad mestom Ungheni a ďalej pokračuje ako R1 cez Corneşti a Straşeni do Kišiňova. V Kišiňove pokračuje pár kilometrov po ceste M1 a prejde na cestu M5. Prejde cez rieku Dnester do Podnesterska a prejde nad mestom Tiraspol a pokračuje na Ukrajinu.
* : po ceste M-16 prejde k pobrežiu Čierneho mora, do mesta Odesa, kde sa napojí na cestu M-14 do Mykolajivu a prejde do Chersonskej oblasti.
* : po ceste M-14 prejde okolo Chersonu a cez rieku Dneper. Dalej pokracuje do Melitopolu a k pobrežiu Azovského mora, ponad Berďansk, cez Mariupol do oficiálneho územia Ruska.
* : po ceste A-280 cez mesto Taganrog prejde do Rostova nad Donom kde jej trasa končí.

## Referencie

## Iné projekty

58
Kategória:Cestná infraštruktúra v Rakúsku
Kategória:Cestná infraštruktúra na Slovensku
Kategória:Cestná infraštruktúra na Ukrajine
Kategória:Cestná infraštruktúra v Rumunsku
Kategória:Cestná infraštruktúra v Moldavsku
Kategória:Cestná infraštruktúra v Rusku
Sylvestrovo kritérium

**Sylvestrovo kritérium**, pomenované po Jamesovi Josephovi Sylvesterovi, je matematické kritérium na určenie, či je symetrická matica kladne definitná.

## Znenie kritéria

Nech *A* je symetrická matica, kde

:A = \left(\begin{array}{cccc}a_{11} & a_{12} & \ldots & a_{1n} \\ a_{21} & a_{22} & \ldots & a_{2n} \\ \vdots & \vdots & \ddots & \vdots \\ a_{n1} & a_{n2} & \ldots & a_{nn} \end{array}\right).

Označme D_1, D_2, \ldots, D_n determinanty definované nasledovne:

:D_1 = |a_{11}|, \quad D_2 = \left|\begin{array}{cc}a_{11} & a_{12} \\ a_{21} & a_{22} \end{array}\right|, \quad\ldots,\quad D_n = \left|\begin{array}{cccc}a_{11} & a_{12} & \ldots & a_{1n} \\ a_{21} & a_{22} & \ldots & a_{2n} \\ \vdots & \vdots & \ddots & \vdots \\ a_{n1} & a_{n2} & \ldots & a_{nn} \end{array}\right| = |A|.

Potom matica *A* je kladne definitná práve vtedy, keď sú všetky determinanty D_1, D_2, \ldots, D_n kladné.

Kategória:Lineárna algebra
Kategória:Eponymické termíny v matematike
James Joseph Sylvester

**James Joseph Sylvester** (* 3. september 1814, Londýn, Spojené kráľovstvo – † 15. marec 1897, Oxford, Spojené kráľovstvo) bol anglický matematik. Významná je predovšetkým jeho práca v oblastiach lineárnej algebry (špeciálne v teórii matíc), teórie čísel a kombinatoriky. Je po ňom pomenované veľké množstvo matematických konceptov, či viet, najznámejšie sú Sylvestrova postupnosť, Sylvestrovo kritérium, Sylvestrova matica, či tzv. Sylvestrov zákon zotrvačnosti.

## Iné projekty

Kategória:Anglickí matematici
Kategória:Matematici židovského pôvodu
Kategória:Osobnosti z Londýna
Kategória:Osobnosti z Oxfordu
Sylvestrova postupnosť

**Sylvestrova postupnosť**, pomenovaná po Jamesovi Josephovi Sylvesterovi, je matematická postupnosť celých čísel definovaná tak, že každý prvok postupnosti je súčin predchádzajúcich prvkov plus jedna. 

Formálne sa definuje ako
:s_n = 1 + \prod_{i = 0}^{n - 1} s_i,
pričom nultý člen postupnosti je 2, keďže prázdny súčin má hodnotu 1. Alternatívne môže byť postupnosť definovaná aj pomocou rekurentného vzťahu
:\displaystyle s_i = s_{i-1}(s_{i-1}-1)+1, kde *s*0 = 2.

Kategória:Postupnosti čísel
Kategória:Eponymické termíny v matematike
SLOVENSKÉ AEROLÍNIE

**SLOVENSKÉ AEROLÍNIE akciová spoločnosť** boli slovenský národný letecký dopravca so sídlom v Bratislave. Jeho hlavná základňa sa nachádzala na Letisku M. R. Štefánika. Spoločnosť ukončila činnosť vo februári 2007.

## História
Slovenské aerolínie boli založené dňa 24. júna 1995 a svoju činnosť začali v máji 1998. Spoločnosť založil Viliam Veteška a skupina súkromných investorov. V januári 2005 získala spoločnosť Austrian Airlines majoritný podiel (62%) v Slovenských aerolíniách. Dňa 30. januára 2007 boli zrušené všetky pravidelné linky spoločnosti, zároveň si Austrian Airlines zobral späť dve lietadlá. Spoločnosť podala návrh na konkurz dňa 2. marca 2007. Veľkú časť zamestnancov zamestnala slovenská charterová letecká spoločnosť SEAGLE AIR.

## Destinácie
V letnej sezóne roku 2006 lietali Slovenské aerolínie do týchto destinácií
Z **[[Letisko Bratislava|Bratislavy]]**: Addis Abeba, Amsterdam, Atény, Barcelona, Brusel, Dortmund, Edinburgh, Frankfurt, Graz, Hamburg, Helsinki, Londýn-Heathrow, Londýn-Stansted, Manchester, Madrid, Mexiko, Miláno, Mníchov, Moskva-Šeremetievo, Oslo, Praha, Rotterdam, Salzburg, Stuttgart, Varšava-Chopin

V letnej sezóne roku 2006 lietali Slovenské aerolínie aj charterové lety do týchto destinácií
Z **[[Letisko Bratislava|Bratislavy]]**: Burgas, Larnaca, Hurghada, Šarm aš-Šajch, Heraklion, Chania, Karpathos, Korfu, Kos, Rhodos, Solún, Aqaba, Tivat, Palma de Mallorca, Monastir, Antalya, Dalaman

Z **[[Letisko Košice|Košíc]]**: Burgas, Hurghada, Heraklion, Chania, Korfu, Kos, Rhodos, Solún, Tivat, Antalya

## Flotila
[thumb|right|[Tupolev Tu-154|Tupolev Tu-154M-100 (OM-AAB) Slovenských aerolínií pristáva na Medzinárodnom letisku Budapešť-Ferihegy, 10. júl 2000]]
[thumb|right|[Boeing 737|Boeing 737-300 (OM-AAD)]]
[thumb|right|[Boeing 767|Boeing 767-200ER (OM-NSH) Slovenských aerolínií]]
[thumb|right|[Fokker 100 (OM-AAC) pristáva na letisku v Bruseli, 26. jún 2005]]

Zoznam lietadiel, ktoré mali vo flotile Slovenské aerolínie v rokoch 1998 – 2007:

### [[Tupolev Tu-154|Tupolev Tu-154M-100]]

### [[Saab 340|Saab 340A]]

### [[Boeing 737|Boeing 737-300]]

### [[Boeing 767|Boeing 767-200ER]]

### [[Fokker 100]]

## Referencie

## Zdroj

Kategória:Zaniknuté letecké spoločnosti
Kategória:Letecké spoločnosti Slovenska
Kategória:Podniky založené v 1995
Brzda

thumb|Kotúčová brzda
**Brzda** je technické zariadenie, ktoré slúži na spomalenie pohybujúceho sa predmetu alebo na jeho udržanie v pokoji. Kinetická energia sa pri brzdení obyčajne mení na iný druh energie. Brzdy majú veľký význam predovšetkým pri dopravných prostriedkoch, no je možné sa s nimi stretnúť u najrôznejších strojných zariadení.

## Typy bŕzd
* kotúčová brzda
* bubnová brzda
* elektrodynamická brzda
* adhézna brzda - na brzdenie využíva trenie medzi kolesom a dráhou, po ktorej sa vozidlo pohybuje (cesta, koľajnice)
* aerodynamická brzda

## Referencie

## Iné projekty

## Zdroj

Kategória:Konštrukcia automobilov
1. slovenská národná hokejová liga 1969/1970

**1. slovenská národná hokejová liga 1969/1970** bola siedmou sezónou samostatnej nižšej slovenskej hokejovej súťaže. Prvýkrát sa hrala ako samostatná súťaž. Víťazom sa stal LVS Poprad, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Nevypadol nikto. Súťaž sa v nasledujúcej sezóne rozšírila o družstvá LB Zvolen, SMZ Spartak Dubnica nad Váhom, VTJ Dukla Prešov a Strojárne Martin.

## Konečné poradie

## O postup do celoštátnej ligy

## Káder Lokomotíva Vagónka Stavbár Poprad
* **Brankári:** Peršala, Pospíšil
* **Hráči v poli:** Skokan, Eštok, Grofčík, Kečka, Halahija, Majchrovič, V.Alexy, P.Alexy, Anderko, Korvín, Valigura, Kijovský, Jurčík, Breuer, Zadražil, Jakubóci, Kubašský, Šupler
* **Tréner:** M.Grandtner

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1969
Kategória:Ľadový hokej v 1970
León (Sparta)

**León** () bol kráľ Sparty z kráľovského rodu Agiovcov. Vládol približne od roku 590 pred Kr. do roku 560 pred Kr.

## León kráľom Sparty
Rok nástupu kráľa Leóna na trón tak ako aj u jeho predchodcov nie je presný. V historických prameňoch sa jeho meno spomína v zoznamoch kráľov Sparty s približnou dĺžkou jeho panovania a datovaním doby v ktorej žil. O jeho činoch je známe len to, že podľa historika Herodota so svojim spolukráľom Agasiklom bojovali proti Tegei.

## Vojna s Tegeou
Po skončení druhej messénskej vojny (okolo roku 628 pred Kr.) sa Sparta rozhodla podrobiť si svojho severného suseda Arkádiu. Arkádia počas messénskej vojny podporovala Messénčanov v boji o slobodu. Sparťania, aby do budúcnosti eliminovali možnosť zasahovania do ich záležitostí zaútočili na najvýznamnejšie mesto Arkádie Tegeu. Ich súper sa však ukázal byť silným a nedokázali ho zdolať. Sparta bola v týchto bojoch neúspešná aj za vlády kráľa Leóna, ktorý sa so svojim spolukráľom o to usiloval. Podarilo sa to až jeho nástupcovi Anaxandridovi, ktorý v roku 554 pred Kr. Tegeu porazil.

## Zdroje
* Herodotos, *Historia*, 1,65; 5,39; 7,204.
* Pausanias, *Periégésis tés Hellados*, 3,35; 3,39.
* 

Kategória:Vládcovia Sparty
Krakonoš (pivo)

**Krakonoš** je značka piva vyrábaného od roku 1582 v Trutnove v pivovare Trutnov v Česku.

Názov piva je odvodený od miestneho bájneho strážcu hôr Krakonoša. Pivo Krakonoš sa vyznačuje typickou horkou chuťou a sýtou trvalou penou. Pre výrobu piva sa používa voda z vlastnej studne, ktorá je 80 metrov hlboká. Pivo sa vyrába klasickou technológiou, je nepasterizované, mikrobiálne filtrované, stáčané za studena. 

## Druhy piva značky Krakonoš
* svetlé 10°
* tmavé 10°
* svetlý ležiak 11°
* svetlý ležiak 12°
* špeciálne pivo 14° (vyrába sa počas vianočných a veľkonočných sviatkov)

## Zdroj
* 

## Externé odkazy
*http://www.krakonos.sk  stránka výhradneho slovenského dovozcu a distribútora 
*http://www.pivovar-krakonos.cz stránky pivovaru Krakonoš

Kategória:České pivá
Krakonoš

**Krakonoš** môže byť:
* bájny horský ochranca obývajúci Krkonoše, pozri Krakonoš (mytológia)
* česká značka piva, pozri Krakonoš (pivo)
Zsolt Hornyák

**Zsolt Hornyák** (* 1. máj 1973) je bývalý slovenský futbalový reprezentant. Hrával na pozícií ľavého obrancu. Počas jeho pôsobenia v slovenskej lige získal päť majstrovských titulov s troma rôznymi klubmi. Najcennejší je pre neho federálny titul, ktorý získal v drese Slovanu Bratislava v roku 1992. 

Po úspešnej dvojnásobnej anabáze v 1. FC Košice sa vrátil do Slovana. V jeho drese pod Stanislavom Grigom získal ďalší ligový titul. Mužstvo sa však neskôr rozpadlo a Hornyák prestúpil do mestského rivala Interu Bratislava, ktorý v tom čase viedol Jozef Bubenko.

V roku 2001 mal ponuky na prestup do Dinama Moskva, Norimbergu a Ferencvárosu, rozhodol sa prestúpiť do moskovského Dinama. Tu odohral jednu sezónu, po ktorej sa vrátil na Slovensko. Pôvodne mal prestúpiť do Artmedie Petržalka, no vrátil sa do Slovana Bratislava.

Po ročnom pôsobení v drese cyperského klubu AEP Paphos hrával v českom klube FC Hlučín.

## Úspechy
* Dorastenecký majster Česko-Slovenska: 1991
* Majster Česko-Slovenska: 1992
* Majster Slovenska: 1995, 1997, 1999, 2000, 2001
* Jedenástka roka: 2000

## Referencie

## Externé odkazy
* Zsolt Hornyák na stránke transfermarkt.at 

Kategória:Narodenia v 1973
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči MFK Košice
Kategória:Hráči FK Inter Bratislava
Kategória:Hráči FK Dinamo Moskva
Kategória:Hráči AEP Paphos
Kategória:Hráči FC Hlučín
Ivan Kozák

**Ivan Kozák** (* 18. jún 1970, Považská Bystrica) je bývalý slovenský futbalový reprezentant. Hrával na pozícií obrancu.

Bol dlhoročným hráčom 1. FC Košice, v drese ktorého dosiahol svoje najväčšie hráčske úspechy. Bol majstrom Slovenska v rokoch 1997 a 1998. Bol členom mužstva, ktoré sa prebojovalo do hlavnej fázy Ligy majstrov v roku 1998. V drese  odohral 38 zápasov. V máji 2007 ukončil svoju aktívnu hráčsku kariéru a stal sa technickým vedúcim mužstva Košíc.

## Úspechy
* Corgoň liga: 1997, 1998
* Slovenský pohár: 1997
* Liga majstrov: základná skupina: 1997-98
* Futbalista roka: Štvrté miesto: 1997
* Jedenástka roka: 1996, 1997, 1998

## Referencie

## Externé odkazy
* mfkkosice.sk 

Kategória:Narodenia v 1970
Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči MFK Košice
Kategória:Hráči 1. FC Union Berlin
Kategória:Hráči MFK Ružomberok
Kategória:Osobnosti z Považskej Bystrice
Leon

**Leon** môže byť:
* kráľ Sparty, pozri Leon (Sparta)
* historik a teológ z Pelly, pozri Leon (Pella)
* obec na Filipínach, pozri Leon (Iloilo)
* staroveké mesto v Taliansku, pozri Leon (Taliansko)
* názov viacerých sídiel v USA
* film z roku 1994, pozri Leon (film)

## Pozri aj
*León
Don’t Break the Oath

**Don't Break the Oath** je druhý štúdiový album od dánskej heavy metalovej skupiny Mercyful Fate, vydaný v roku 1984. 

Štýl albumu pripomína zmes post-Judas Priest a Iron Maiden heavy metalu, texty sú založené na satanizme a okultizme a je jedinečný kvôli King Diamondovým falzetovým vokálom. Album bol v roku 1987 re-masterovaný a nanovo vydaný s bonusovou skladbou „Death Kiss“, čo je pôvodná verzia piesne „A Dangerous Meeting“. METAL-rules.com ho vyhlásil za najlepší extrém-metalový album všetkých čias.

## Zoznam skladieb
Texty napísal King Diamond

# „A Dangerous Meeting“ - 5:12 (Shermann)
# „Nightmare“ - 6:23 (Shermann)
# „Desecration of Souls“ - 4:59 (Shermann, Denner)
# „Night of the Unborn“ - 5:03 (Shermann)
# „The Oath“ - 7:33 (Diamond)
# „Gypsy“ - 3:12 (Diamond, Denner)
# „Welcome, Princess of Hell“ - 4:05 (Shermann)
# „To One Far Away“ - 1:35 (Diamond, Denner)
# „Come to the Sabbath“ - 5:17 (Diamond)

### Bonusová skladba s roku 1997
# „Death Kiss (demo)“ - 4:30

## Zostava
* King Diamond - spev, klávesy
* Hank Shermann - gitara
* Michael Denner - gitara
* Timi Hansen - basgitara
* Kim Ruzz - bicie

Kategória:Hudobné albumy z 1984
Kategória:Albumy Mercyful Fate
Divine Intervention

***Divine Intervention*** je šiesty štúdiový album od americkej thrashmetalovej skupiny Slayer. Vydaný bol 27. septembra 1994, cez American Recordings. Je to prvý album s Paulom Bostaphom, novým bubeníkom, ktorý nahradil Davea Lombarda.

Album obsadil 8. priečku na svetovom rebríčku Billboard 200, s 93 000 predanými kópiami v prvom týždni a neskôr získal tiež zlatú platňu v Kanade a Spojených štátoch.

Hudobné klipy sú nahraté pre piesne „Dittohead“ a „Serenity In Murder“.

## Zoznam skladieb
# „Killing Fields“ – 3:57
# „Sex.Murder.Art“ – 1:50
# „Fictional Reality“ – 3:38
# „Dittohead“ – 2:31
# „Divine Intervention“ – 5:33
# „Circle Of Beliefs“ – 4:30
# „SS-3“ – 4:07
# „Serenity In Murdert“ – 2:36
# „213“ – 4:52
# „Mind Control“ – 3:04

## Zostava
* Tom Araya – vokály, basgitara
* Kerry King – gitara
* Jeff Hanneman – gitara
* Paul Bostaph – bicie

Kategória:Hudobné albumy z 1994
Kategória:Albumy skupiny Slayer
Špilberk (hrad)

**Špilberk** () je hrad ležiaci na vrchole rovnomenného vrchu v Brne v mestskej časti Brno-střed, na západe katastrálneho územia Město Brno. Hrad bol založený v druhej polovici 13. storočia českým kráľom Přemyslom Otakarom II. a počas storočí prechádzal mnohými výraznými premenami. Z čisto gotického hradu českých kráľov sa v druhej polovici 17. storočia premenil v mohutnú barokovú pevnosť.

## Iné projekty

## Externé odkazy
* Oficiálne stránky
* Virtuálna prehliadka

Kategória:Hrady a zámky v Juhomoravskom kraji
Kategória:Národné kultúrne pamiatky v Juhomoravskom kraji
Kategória:Stavby v Brne
Kategória:Historické väznice v Česku
Simone Hauswaldová

**Simone Hauswaldová** (* 3. marec 1979, Rottweil, Nemecko) je bývalá nemecká biatlonistka.Na zimných olympijských hrách v roku 2010 vo Vancouveri získala bronz v pretekoch s hromadným štartom na 12,5&nbsp;km a bronz v štafete žien na 4x6 km.

## Iné projekty

## Externé odkazy
Profil na IBU

Kategória:Nemeckí biatlonisti
Kategória:Nemeckí bronzoví olympijskí medailisti
1. slovenská národná hokejová liga 1970/1971

**1. slovenská národná hokejová liga 1970/1971** bola ôsmou sezónou samostatnej nižšej slovenskej hokejovej súťaže. Hrala ako samostatná súťaž prvýkrát s 12 účastníkmi. Víťazom sa stala Dukla Trenčín, ktorá skončila na konečnom 1. mieste v základnej časti, v kvalifikácii si ale postup do najvyššej súťaže nevybojovala. Súťaž sa po základnej časti rozdelila na dve polovice o 1.-6. miesto a 7.-12. miesto. Vypadli družstvá VTJ Dukla ZPA Prešov a Strojárne Martin. Nováčikmi pre nasledujúcu sezónu sa stali VSŽ Košice B a Slávia UK Bratislava. 

## Konečné poradie

## O postup do celoštátnej ligy

## Káder Dukly Trenčín
* **Brankári:** Benko, J.Raděvič, Novotný
* **Hráči v poli:** Hanačík, Král, Mišovič, K.Raděvič, Svoboda, Šmejkal, Biely, Čapek, Grúň, Bernhauer, Milan Černý, Miroslav Černý, Filip, Hejčík, Kuřidým, Machyňa, Skokan, Žiška, Šašek, Podsedník 
* **Tréneri:** E.Macoszek, Z.Chaloupka

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1970
Kategória:Ľadový hokej v 1971
Darreh-je Bámján

**Darreh-je Bámján** (doslova „Bámjánske údolie“) je údolie v provincii Bámján v Afganistane. Celé údolie je známe predovšetkým vďaka viacerým budhistickým pamiatkam, ktoré sa tu nachádzajú. Medzi najznámejšie celkom určite patrili tunajšie obrie sochy Budhov, ktorých počiatky siahajú do staroveku, a ktoré zničil Taliban v roku 2001. 

Okrem bámjánskych Budhov je tu predovšetkým rozsiahly systém jaskynných príbytkov, ktoré sú často zdobené doteraz zreteľnými nástennými maľbami. V mnohých jaskyniach sa nachádzajú pozostatky väčších či menších sôch, niekedy aj s oltárom. Rad jaskýň sa tak dá považovať za malé chrámy.

## Svetové dedičstvo
Pre svoju mimoriadnu hodnotu boli starobylé pamiatky v Darreh-je Bámjáne v roku 2003 zaradené na Zoznam svetového dedičstva UNESCO pod názvom , čo by sa dalo preložiť ako „Kultúrna krajina a archeologické pozostatky v Bámjánskom údolí“. Celkovo ide o osem konkrétnych pamiatok. Celková plocha ochranného pásma, ktoré spadá pod ochranu svetového dedičstva, je 341,95 hektárov, pri čom pásmu dominuje okolie bámjánskych Budhov, ktoré zaberá jeho väčšiu časť. Do svetového dedičstva bol Darreh-je Bámján zaradený, pretože spĺňa hneď päť kritérií, a to i, ii, iii, iv, vi.

## Referencie


Kategória:Lokality Svetového dedičstva v Afganistane
Kategória:Lokality Svetového dedičstva v ohrození
[[Kategória:Geografinono
Laura kuk
Mchedruli

**Mchedruli** (მხედრული) alebo **vojenské gruzínske písmo** je abeceda gruzínskeho jazyka, ktorú využívajú aj iné juhokaukazské jazyky, ako (megrelčina, svančina či lazčina). 
V gruzínskej abecede sa využíva fonemická ortografia - každé jedno písmeno zodpovedá jednej hláske (ako napríklad aj v slovenčine, ale s výnimkami). Súčasná gruzínska abeceda pozostáva z 41 znakov, z ktorých sa 8 už nepoužíva a niektoré sa používajú len v megrelčine alebo lazčine.

Poradie písmen *mchedruli* je podľa gréckej abecedy. Ku každému znaku je priradená jeho číselná hodnota, keďže Gruzínci nemajú vlastné výrazy pre čísla.  

## Dejiny
*Mchedruli* pôvodne vznikla ako sekulárne, nenáboženské písmo, na rozdiel od Ašomtavuri a Nuška-kucuri, dvoch historických gruzínskych abecied. Ako Ašomtavuri a Nuška-kucuri, nerozlišuje veľké a malé písmená. Zaujímavé je, že tieto tri abecedy sa tvarmi písmen od seba veľmi odlišujú, ale mená hlások sú rovnaké.

## Abeceda Mchedruli

## Ukážka
Ukážka priamej transliterácie z gruzínskej abecedy do latinky:
ქართული ენა - *kartuli ena* (gruzínčina)
თბილისი - 'Tbilisi'
საქართველო - *Sakartvelo* (Gruzínsko)

## Referencie


## Externé odkazy
* www.omniglot.com Stránka venovaná modernej gruzínskej abecede
* www.aboutgeorgia.de  O gruzínskom jazyku a abecede
* http://ge.translit.cc/ Online transliterácia latinka - mchedruli

Kategória:Abecedy
Kategória:Gruzínsko
Zisk (elektrotechnika)

[náhľad|Zisk [operačný zosilňovač|operačného zosilňovača sa dá v širokom rozsahu nastaviť voľbou veľkostí spätnoväzobných rezistorov.]]

**Zisk** je v elektrotechnike miera schopnosti obvodu, najčastejšie zosilňovača, zväčšiť výkon alebo amplitúdu signálu. Spravidla sa definuje ako pomer výkonu alebo amplitúdy signálu na výstupe obvodu voči výkonu (amplitúde) na vstupe.

Zisky rozličných obvodov môžu nadobúdať hodnoty, líšiace sa aj o niekoľko rádov. Zisk sa preto najčastejšie definuje na logaritmickej stupnici, ako desiatkový logaritmus pomeru hodnôt a vyjadruje sa v decibeloch (dB). Logaritmické vyjadrenie korešponduje aj s ľudskou fyziológiou, keďže človek vníma intenzity (napr. zvuku, svetla) tiež približne logaritmicky – pre každé subjektívne zvýšenie intenzity vnemu o určitú konštantnú mieru je potrebné zniekoľkonásobiť intenzitu podnetu.

[náhľad|Časový priebeh vstupného <math>v_i(t)</math> ''<span style="color:blue;">(modrá)</span>'' a výstupného napätia <math>v_o(t)</math> ''<span style="color:red;">(červená)</span>'' ideálneho lineárneho zosilňovača s arbitrárnym signálom privedeným na vstup. V tomto prípade má zosilňovač napäťové zosilnenie rovné 3 (zisk 20 log<sub>10</sub> 3 ≈ 9,5 [decibel|dB), tzn. v každom okamihu platí v_o(t) = 3v_i(t)\,.]]

Zisk je bezrozmerná veličina (hoci jednotka dB môže zvádzať myslieť si niečo iné, znamená však len to, že ide o *logaritmické* vyjadrenie veľkosti bezrozmerného pomeru). Pri jeho uvádzaní musí byť preto zrejmé (buď explicitne, alebo z kontextu), na ktorú veličinu, charakterizujúcu signál, sa vzťahuje. V opačnom prípade by bol údaj nejednoznačný. Napr. hodnota zisku *5* môže znamenať zväčšenie výkonu, napätia, alebo prúdu na 5-násobok pôvodnej hodnoty.

## Výkonový zisk
Výkonový zisk v decibeloch sa definuje ako:
:A_\mathrm{dB} = 10 \log \left( {\frac{P_1}{P_0}}\right)\ \mathrm{dB} 
kde P0 je vstupný a P1 výstupný výkon.

## Napäťový zisk
V prípade, že chceme výkonový zisk vyjadriť s použitím napätia, dostaneme s využitím substitúcie (*P*=*U* 2/*R*) výraz: 

:A_\mathrm{dB} = 10 \log{\frac{(\frac \right)^2 = 20 \log \left( {\frac{U_1}{U_0}} \right)\ \mathrm{dB}

Tento zjednodušený výraz vyjadruje **napäťový zisk** obvodu v decibeloch. S výkonovým ziskom sa zhoduje jedine v prípade, ak sú impedancie na vstupe a výstupe obvodu identické. 

## Prúdový zisk
Podobne, po dosadení (*P*=*I* 2*R*), dostaneme výraz: 

:A_\mathrm{dB} = 10 \log{\frac \right)^2 = 20 \log \left( {\frac{I_1}{I_0}} \right)\ \mathrm{dB}

Tento výraz vyjadruje **prúdový zisk** obvodu v decibeloch. Podobne ako pri napäťovovom zisku platí, že s výkonovým ziskom sa zhoduje jedine v prípade, ak sú impedancie na vstupe a výstupe obvodu identické.

## Zisk antény

Pre antény sa zisk definuje inak. Udáva smerovosť a účinnosť antény v porovnaní s ideálnou všesmerovou anténou alebo dipólom.

## Referencie
* 

Kategória:Elektrické veličiny
Kategória:Bezrozmerné veličiny
Kategória:Spracovanie signálu
Zisk antény

[thumb|Parabolická vysokozisková anténa sondy [Cassini (sonda)|Cassini s priemerom 4 m a ziskom 47 dBi počas testov. Pre porovnanie: 34 m anténa siete Deep Space Network pre komunikáciu so sondami zo Zeme má zisk 79 dBi.]]

[thumb|Všesmerová (v horizontálnej rovine) vonkajšia tyčová anténa [Wi-Fi|WiFi prístupového bodu so ziskom 12 dBi]]

**Zisk antény** je kombinovaným vyjadrením smerovosti a účinnosti premeny energie danej antény v porovnaní s vhodnou referenčnou anténou. Je definovaný ako pomer intenzity vyžarovania (vyžarovaný výkon na jednotkový priestorový uhol) danej antény v určitom smere k intenzite vyžarovania referenčnej antény (v rovnakom smere). Zisk bez udania smeru platí pre smer s maximálnym vyžarovaním. Vyjadruje sa zvyčajne na logaritmickej stupnici – v decibeloch. 

Ako referenčná anténa sa zvyčajne volí jedna z nasledovných antén:
* **izotropná anténa** – ideálna všesmerová anténa (vyžarujúca bez strát a všetkými smermi rovnako). Zisk antény sa v prípade tejto referencie udáva v **dBi**, pričom zisk izotropnej antény je 0 dBi.
* **ideálny polvlnný dipól**. Zisk antény sa v prípade tejto referencie udáva v **dBd** (z ), pričom platí približne 0 dBd = 2,15 dBi.

Zisk antény úzko súvisí s jej smerovosťou. Keďže anténa je pasívny prvok, je jej zisk dosiahnuteľný (na rozdiel napr. od zisku zosilňovača) výhradne na úkor zvýšenia jej smerovosti. **Anténa s vysokým ziskom** alebo **vysokozisková anténa** (z  – **HGA**) je teda nevyhnutne smerovejšia (vyžaruje v užšom zväzku) ako **anténa s nízkym ziskom** alebo **nízkozisková anténa** (z  – **LGA**) s rovnakými stratami.

## Príklady
* Anténa so ziskom 30 dBi vyžaruje (v smere svojho maximálneho vyžarovania) 1000× intenzívnejšie než izotropná anténa a približne 610× intenzívnejšie než ideálny dipól:
*: 10 \log{\frac{1000}{1}} = 30\ \mathrm{dBi}\ \ (\approx 10 \log{\frac{610}{1}} + 2,15 \ \mathrm{dBi})
* Parabolická anténa na kozmickej sonde je typický príklad antény s vysokým ziskom. Aby mohla komunikácia so sondou prebiehať, musí byť anténa nasmerovaná na Zem s vysokou presnosťou. Naopak, typická WiFi anténa, zabudovaná v prenosnom počítači je prakticky všesmerová a teda nízkozisková.

## Referencie

## Zdroje

* 
* Graham, P.: A discussion of antenna theory http://k9erg.tripod.com/theory.htm

Kategória:Elektrotechnika
Kategória:Rádioastronómia
Kategória:Antény
Tadžičtina

right|thumb|Rozšírenie Tadžičtiny
**Tadžičtina** (тоҷикӣ / تاجیکی - todžikí) je variant perzštiny, ktorou hovoria v Tadžikistane a Uzbekistane asi 4,4 milióny ľudí, pričom v Tadžikistane je úradným jazykom. Pre rozmanité etnické zloženie (Uzbeci, Rusi) ňou hovorí len približne 60 % obyvateľstva. Na komunikáciu medzi národnostnými menšinami sa používa ruština, ktorej rozumie veľká väčšina populácie.

Tadžičtina sa odlišuje od iránskej a afganskej perzštiny. Spisovný jazyk vznikol zo severných a západných dialektov tadžičtiny. Jeho relatívna izolácia v hornatom prostredí napomohla zachovávaniu určitých archaických jazykových prvkov, ktoré v perzštine už vymizli. Tadžičtina sa píše cyrilikou.

Medzi historicky dôležité tadžicky hovoriace regióny Strednej Ázie patria mestá Samarkand a Buchara. Nachádzajú sa na území dnešného Uzbekistanu.

## Fonológia
Tadžičtina má 6 samohlások a 22 spoluhlások.
Prízvuk je (okrem niekoľkých výnimiek) na poslednej slabike.

## Gramatika
Gramatika tadžičtiny je takmer zhodná s perzskou, s istými odchýlkami. 

## Užitočné frázy
(transliterácia z tadžickej azbuky)
*Assalóm* - Ahoj
*Šumó či chél?* - Ako sa máš?
*Rahmat, chůb.* - Ďakujem, dobre. 
*Rahmat* alebo *Tašakkur* - Ďakujem. 
*Šumó az kudžó hastéd?* - Odkiaľ si? 
*Man az Slovakija hastam.* - Som zo Slovenska.

## Zdroje


## Externé odkazy
* Dôležité tadžické frázy 
* O tadžičtine a jej písmach


Kategória:Indoiránske jazyky
Morbid Angel

**Morbid Angel** je americká deathmetalová skupina, založená v roku 1983 na Floride.

Spolu s kapelami ako Death, Possessed, Obituary, Deicide, Massacre, Cannibal Corpse a niekoľko ďalšími boli kľúčovými vo vývoji tohto žánru a ustanovili jeho štandardy. Britský magazín Terrorizer zaradil dva albumy od tejto kapely do rebríčka „Top 40 death-metalových albumov všetkých čias“, v ktorom sa ich debut *[[Altars of Madness]]* objavuje na 1. mieste. **Decibel Magazine** vyhlásil Treya Azagthotha za najlepšieho death-metalového gitaristu všetkých čias.

Piesne skupiny majú zložitú štruktúru, vzhľadom na veľké technické zručnosti Treya a bubeníka Peteho Sandovala. Podľa Nielsen SoundScan je Morbid Angel treťou najlepšie predávajúcou death-metalovou kapelou v USA.

## História
Morbid Angel vznikli v roku 1983 v Tampe na Floride. V roku 1987 vytvorili prvý album *[[Abominations of Desolation]]*, s ktorým však neboli spokojní a vydali ho až v roku 1991. Keďže materiálu nahrali viac, v roku 1989 vydali prvý album Altars of Madness.

Morbid Angel boli jednou z originálnych deathmetalových kapiel, ktoré si z ich thrash-metalových koreňov, pridaním blas-beatu, hrdelného spevu (growlingu) a temného tempa vytvorili vlastný, originálny štýl. V roku 1992 podpísali kontrakt s Giant Records a natočili hudobné video k piesni „God of Emptiness“, ktoré im prinieslo trochu väčší úspech.

## Témy textov
Texty sú väčšinou zamerané na satanizmus, okultizmus a anti-kresťanstvo. Na albume „Blessed Are the Sick“, sa však začali zaoberať sumerskými bohmi. Veľa z týchto textov sú pozdravom Simonovi Necronomiconovi, ktorý bol ovplyvnený sumerskou mytológiou rovnako ako H.P. Lovecraft. Zaujímavosťou je, že ich albumy sú vydané v abecednom poradí, od A po Z. Trey Azagthoth povedal, že pri prvých dvoch albumoch to bola len náhoda, no ďalej to robili schválne.

## Zostava
### Aktuálna zostava
* Trey Azagthoth – gitara
* Pete Sandoval – bicie
* David Vincent – basgitara, vokály
* Destructhor – gitara

### Bývalí členovia
* Mike Browning
* Wayne Hartsell
* Dallas Ward
* Richard Brunelle
* Kenny Bamber
* Sterling Von Scarborough
* Steve Tucker
* Erik Rutan
* Jared Anderson
* Tony Norman
* John Ortega
* Michael Manson

## Diskografia
### Štúdiové albumy
* *[[Altars of Madness]]* (1989)
* *[[Blessed Are the Sick]]* (1991)
* *[[Covenant]]* (1993)
* *[[Domination]]* (1995)
* *[[Formulas Fatal to the Flesh]]* (1998)
* *[[Gateways to Annihilation]]* (2000)
* *[[Heretic]]* (2003)
* *[[Illud Divinum Insanus]]* (2011)
* *[[Kingdoms Disdained]]* (2017)

### Live albumy
* *[[Entangled in Chaos]]* (1996)

### Demá
* *Abominations of Desolation* (1991)

### EP
* *[[Laibach Re-mixes]]* (1994)

## Externé odkazy
* Oficiálna stránka

Kategória:Hudobné skupiny z 1983
Kategória:Deathmetalové hudobné skupiny USA
Lotosovité

**Lotosovité** (lat. *Nelumbonaceae* alebo *Nelumbiaceae*) je čeľaď z radu proteotvaré z pravých dvojklíčnolistových rastlín. Zahŕňa jediný rod **lotos** (lat. *Nelumbo*, staršie *Nelumbium*).

Charakteristickým biotopom lotosov sú stojaté a pomaly tečúce plytké vody trópov a subtrópov.

## Systematika
Rod lotos (*Nelumbo*) má iba 2  druhy: 
* lotos americký/lotos žltý (*Nelumbo lutea*, synonymá: *Nelumbium luteum*, *Nelumbo pentapetala*) - žlté kvety, pochádza z Ameriky
* lotos indický/lotos orechonosný/staršie: lotos pravý (lat. *Nelumbo nucifera*, synonymá: *Nelumbium nuciferum*, *Nelumbium speciosum*) - má biele alebo ružové kvety, pochádza z Ázie

## Zdroje
* Nelumbonaceae na ''Flora of Northe America''
* Nelumbonaceae na ''Flora of China''
* lotosovité. In: Pyramída (encyklopedický časopis)
* 
* BARANEC, T. et al. Systematická botanika, 2001, S. 54

Kategória:Lotosovité